CELEX: 62010TA0599
Language: lt
Date: 2013-09-06 00:00:00
Title: Byla T-599/10: 2013 m. rugsėjo 6 d. Bendrojo Teismo sprendimas byloje Eurocool Logistik prieš VRDT — Lenger (EUROCOOL) (Bendrijos prekių ženklas — Protesto procedūra — Žodinio Bendrijos prekių ženklo EUROCOOL paraiška — Ankstesnis nacionalinis vaizdinis prekių ženklas EUROCOOL LOGISTICS — Santykinis atmetimo pagrindas — Galimybė supainioti — Paslaugų panašumas — Žymenų panašumas — Reglamento (EB) Nr. 207/2009 8 straipsnio 1 dalies b punktas — Teisė būti išklausytam)

19.10.2013   
            
            
               LT
            
            
               Europos Sąjungos oficialusis leidinys
            
            
               C 304/11
            
         2013 m. rugsėjo 6 d. Bendrojo Teismo sprendimas byloje Eurocool Logistik prieš VRDT — Lenger (EUROCOOL)
   
   (Byla T-599/10) (1)
   
   (Bendrijos prekių ženklas - Protesto procedūra - Žodinio Bendrijos prekių ženklo EUROCOOL paraiška - Ankstesnis nacionalinis vaizdinis prekių ženklas EUROCOOL LOGISTICS - Santykinis atmetimo pagrindas - Galimybė supainioti - Paslaugų panašumas - Žymenų panašumas - Reglamento (EB) Nr. 207/2009 8 straipsnio 1 dalies b punktas - Teisė būti išklausytam)
   2013/C 304/20
   Proceso kalba: vokiečių
   
      Šalys
   
   
      Ieškovė: Eurocool Logistik GmbH (Lincas, Austrija), atstovaujama advokatų G. Secklehner ir C. Ofner
   
      Atsakovė: Vidaus rinkos derinimo tarnyba (prekių ženklams ir pramoniniam dizainui), iš pradžių atstovaujama R. Manea, po to K. Klüpfel, vėliau — K. Klüpfel ir A. Schifko
   
      Kita procedūros VRDT apeliacinėje taryboje šalis, įstojusi į bylą Bendrajame Teisme: Peter Lenger (Veinheimas, Vokietija), atstovaujamas advokato F. Pfefferkorn
   
      Dalykas
   
   Ieškinys dėl 2010 m. spalio 14 d. Vidaus rinkos derinimo tarnybos (VRDT) pirmosios apeliacinės tarybos sprendimo (byla R 451/2010-1), susijusio su protesto procedūra tarp Eurocool Logistik GmbH ir Peter Lenger.
   
      Rezoliucinė dalis
   
   
               1.
            
            
               Panaikinti 2010 m. spalio 14 d. Vidaus rinkos derinimo tarnybos (prekių ženklams ir pramoniniam dizainui) (VRDT) pirmosios apeliacinės tarybos sprendimą (byla R 451/2010-1) tiek, kiek jis susijęs su peržiūrėtos ir iš dalies pakeistos 1957 m. birželio 15 d. Nicos sutarties dėl tarptautinės prekių ir paslaugų klasifikacijos ženklams registruoti 42 klasei priskiriamomis prekių ženklo paraiškoje nurodytomis paslaugomis „programinės įrangos, susijusios su atšaldytų ir šaldytų prekių sandėliavimu, užsakymų ruošimu ir gabenimu, kūrimas“ ir tos pačios klasifikacijos 39 klasei priskiriamomis „pervežimo bendrovių paslaugomis“, kurioms skirtas ankstesnis prekių ženklas.
            
         
               2.
            
            
               Atmesti protestą tiek, kiek jis susijęs su 1 punkte nurodytomis paslaugomis.
            
         
               3.
            
            
               Atmesti likusią ieškinio dalį.
            
         
               4.
            
            
               Eurocool Logistik GmbH, VRDT ir Peter Lenger padengia savo bylinėjimosi išlaidas, patirtas per procesą Bendrajame Teisme.
            
         
               5.
            
            
               VRDT padengia pusę Eurocool Logistik per procedūrą Apeliacinėje taryboje patirtų bylinėjimosi išlaidų.
            
         
      (1)  OL C 72, 2011 3 5.